РЕПУБЛИКА СРБИЈА

НАРОДНА СКУПШТИНА

01 Број 06-2/146-21

6. мај 2021. године

Б е о г р а д

**З А П И С Н И К**

**ДЕСЕТЕ СЕДНИЦЕ ПРВОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 29. АПРИЛА И 5. И 6. МАЈА 2021. ГОДИНЕ**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 89 народних посланика, а применом електронског система за гласање утврђено је да је у сали присутан 131 народни посланик, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Милија Милетић, заменик председникa Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства здравља, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и Александар Марковић, представник Посланичке групе „Александар Вучић - за нашу децу“ - од Министарства спољних послова.

Председавајући др Владимир Орлић, потпредседник Народне скупштине, обавестио je да је спречен да седници присуствује народни посланик Владан Заграђанин.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Загорка Алексић, Светозар Андрић, Душан Бајатовић, Арђенд Бајрами, Надире Бећири, др Марко Богдановић, Владимир Ђукановић, Милан Ђурица, Нинослав Ерић, Илија Животић, Крсто Јањушевић, Јован Колунџија, Ђорђе Комленски, Никола Лазић, Сања Лакић, Софија Максимовић, проф. др Владимир Маринковић, Весна Марковић, Драган Д. Марковић, проф. др Предраг Марковић, Јелена Мијатовић, Марко Младеновић, Оливера Недељковић, Слађана Николић, Јован Палалић, Биљана Пантић Пиља, Љубо Петровић, Мира Петровић, Милена Поповић, Мисала Праменковић, Катарина Ракић, Иван Рибаћ, Весна Стјепановић, Иван Тасовац, Радован Тврдишић, Марија Тодоровић, Тома Фила, Ацо Петровић и Љиљана Кузмановић-Вујаковић.

Народна скупштина је, већином гласова (од 136 присутних народних посланика, 125 је гласало за, а 11 није гласало), усвојила Записник Седме седнице Првог редовног заседања Народне скупштине Републике Србије у 2021. години, одржане 13. и 14. априла 2021. године

Затим је Народна скупштина прешла на утврђивање дневног реда.

Изјашњавајући се о предлогу за допуну предложеног дневног реда, Народна скупштина није прихватила предлог народног посланика Миодрага Линте да се дневни ред допуни тачком Предлог закона о изменама и допунама Закона о избеглицама, који је поднео Народној скупштини 23. марта 2021. године (након образложења народног посланика Миодрага Линте, од 140 присутних народних посланика, 11 је гласало за, а 129 није гласало)

Народна скупштина је, већином гласова (од 141 присутног народног посланика, 133 су гласала за, а осам није гласало), прихватила предлог народног посланика др Александра Мартиновића да се обави:

**1. заједнички начелни претрес о:**

**- Предлогу закона о изменама и допунама Закона о култури**, који је поднела Влада (број 011-633/21 од 9. априла 2021. године),

**- Предлогу закона о изменама и допунама Закона о акредитацији**, који је поднела Влада (број 011-598/21 од 5. априла 2021. године),

**- Предлогу закона о предметима од драгоцених метала**, који је поднела Влада (број 011-597/21 од 5. априла 2021. године) и

**- Предлогу закона о изменама и допунама Закона о спречавању допинга у спорту**, који је поднела Влада (број 011-635/21 од 9. априла 2021. године);

**2. заједнички јединствени претрес о:**

**- Предлогу закона о потврђивању уговора о социјалној сигурности између Владе Републике Србије и Владе Квебека**, који је поднела Влада (број 011-637/21 од 9. априла 2021. године),

**- Предлогу закона о потврђивању Протокола за измену и допуну Споразума између Владе Републике Србије и Владе САД о научној и технолошкој сарадњи**, који је поднела Влада(број 011-636/21 од 9. априла 2021. године) и

**- Предлогу закона о потврђивању Споразума Владе Републике Србије и Владе Руске Федерације о сарадњи у области биљног карантина и заштите биља**, који је поднела Влада (број 011-634/21 од 9. априла 2021. године);

**3. заједнички јединствени претрес о:**

**- Предлогу одлуке о избору судија који се први пут бирају на судијску функцију,** који је поднео Високи савет судства (број 119-639/21 од 9. априла 2021. године) и

**- Предлогу одлуке о избору судија који се први пут бирају на судијску функцију,** који је поднео Високи савет судства (број 119-640/21 од 9. априла 2021. године).

Народна скупштина је, већином гласова (од 141 присутног народног посланика, 134 су гласала за, а седам није гласало), утврдила дневни ред Десете седнице Првог редовног заседања Народне скупштине Републике Србије у 2021. години, у целини.

Тако утврђен дневни ред је следећи:

**1. Предлог закона о изменама и допунама Закона о култури**, који је поднела Влада (број 011-633/21 од 9. априла 2021. године),

**2. Предлог закона о изменама и допунама Закона о акредитацији**, који је поднела Влада (број 011-598/21 од 5. априла 2021. године),

**3. Предлог закона о предметима од драгоцених метала**, који је поднела Влада (број 011-597/21 од 5. априла 2021. године),

**4. Предлог закона о изменама и допунама Закона о спречавању допинга у спорту**, који је поднела Влада (број 011-635/21 од 9. априла 2021. године),

**5. Предлог закона о потврђивању уговора о социјалној сигурности између Владе Републике Србије и Владе Квебека**, који је поднела Влада (број 011-637/21 од 9. априла 2021. године),

**6. Предлог закона о потврђивању Протокола за измену и допуну Споразума између Владе Републике Србије и Владе САД о научној и технолошкој сарадњи**, који је поднела Влада(број 011-636/21 од 9. априла 2021. године),

**7. Предлог закона о потврђивању Споразума Владе Републике Србије и Владе Руске Федерације о сарадњи у области биљног карантина и заштите биља**, који је поднела Влада (број 011-634/21 од 9. априла 2021. године).

**8. Предлог одлуке о избору судија који се први пут бирају на судијску функцију,** који је поднео Високи савет судства (број 119-639/21 од 9. априла 2021. године) и

**9. Предлог одлуке о избору судија који се први пут бирају на судијску функцију,** који је поднео Високи савет судства (број 119-640/21 од 9. априла 2021. године).

Председавајући је, сагласно члану 90. став 1. Пословника, обавестио да су позвани да седници присуствују: Маја Гојковић, потпредседник Владе и министар културе и информисања, Анђелка Атанасковић, министар привреде, Вања Удовичић, министар омладине и спорта, Милан Савић, државни секретар у Министарству омладине и спорта, Дарко Удовичић, помоћник министра омладине и спорта, Вукица Килибарда, вршилац дужности секретара Министарства културе и информисања, Радован Јокић и Данијела Ванушић, вршиоци дужности помоћника министра културе и информисања, Александар Старчевић, вршилац дужности помоћника министра привреде, Милија Лазаревић, вршилац дужности секретара Министарства омладине и спорта, Миодраг Дуганџија, виши саветник у Министарству привреде, Тања Петровић, Драгана Зечевић и Жељко Лалић, самостални саветници у Министарству привреде и Саша Ђокић, посебни саветник министра привреде.

Затим је Народна скупштина прешла на **заједнички начелни претрес о предлозима закона из тачака од 1. до 4. дневног реда**.

 Председавајући др Владимир Орлић, потпредседник Народне скупштине је, сагласно члану 157. став 2. Пословника, отворио заједнички начелни претрес о:

**- Предлогу закона о изменама и допунама Закона о култури,**

**- Предлогу закона о изменама и допунама Закона о акредитацији,**

**- Предлогу закона о предметима од драгоцених метала** и

**- Предлогу закона о изменама и допунама Закона о спречавању допинга у спорту.**

Уводно излагање о предлозима закона поднели су представници предлагача Маја Гојковић, потпредседник Владе и министар културе и информисања, Анђелка Атанасковић, министар привреде (након чега је председавајући, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова) и Вања Удовичић, министар омладине и спорта.

У заједничком начелном претресу учествовали су народни посланици: Елвира Ковач, известилац Одбора за европске интеграције, Сандра Божић, известилац Одбора за културу и информисање (поводом чијег излагања се за реч јавила министар Маја Гојковић), Верољуб Арсић, известилац Одбора за привреду, регионални развој, трговину, туризам и енергетику, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (након чијег излагања су се за реч јавили министри Маја Гојковић и Вања Удовичић, а затим се за реплику јавио народни посланик др Муамер Зукорлић), Војислав Вујић, представник Посланичке групе ЈЕДИНСТВЕНА СРБИЈА (ЈС), Елвира Ковач, заменик председника Посланичке групе САВЕЗ ВОЈВОЂАНСКИХ МАЂАРА, Сандра Божић, заменик председника Посланичке групе „Александар Вучић - за нашу децу“ (након чијег излагања су се за реч јавили министри Маја Гојковић и Вања Удовичић), Јелена Михаиловић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (након чијег излагања се за реч јавила министар Маја Гојковић), Наташа Михаиловић Вацић, заменик председника Посланичке групе Социјалдемократска партија Србије (након чијег излагања се за реч јавила министар Маја Гојковић, а затим се за реплику јавила народни посланик Наташа Михаиловић Вацић), проф. др Јахја Фехратовић (након чијег излагања се за реч јавила министар Анђелка Атанасковић), Марија Јевђић и Самира Ћосовић.

Затим је председавајући, у складу са чланом 98. став 4. Пословника, закључио заједнички начелни претрес о предлозима закона из тачака 1. до 4. дневног реда и одредио паузу до 16,00 часова.

Након паузе, седница је настављена у 16,00 часова.

У складу са чланом 205. Пословника, приступљено је постављању посланичких питања, у времену од 16,00 до 19,00 часова.

Пре преласка на постављање посланичких питања, председник Народне скупштине је подсетио на одредбе Пословника које се односе на начин постављања посланичких питања.

Посланичка питања поставили су народни посланици: Живота Старчевић - Ани Брнабић, председнику Владе, Маји Поповић, министру правде, Александру Вулину, министру унутрашњих послова и проф. др Зорани З. Михајловић, потпредседници Владе и министру рударства и енергетике, а одговоре су дале председник Владе и министар Маја Поповић, након чега је народни посланик Живота Старчевић поставио допунско питање председнику Владе, министру Маји Поповић и министру Александру Вулину, а одговор је дала председник Владе, после чега је народни посланик Живота Старчевић коментарисао и овај одговор, Владан Глишић - председнику Владе, која је дала одговор, након чега је народни посланик Владан Глишић коментарисао одговор и поставио допунско питање председнику Владе, која је одговорила, после чега је народни посланик Владан Глишић коментарисао и овај одговор, Самир Тандир – председнику Владе, Ирени Вујовић, министру заштите животне средине и Томиславу Момировићу, министру грађевинарства, саобраћаја и инфраструктуре, а одговор је дала министар Ирена Вујовић, након чега је народни посланик Самир Тандир коментарисао одговор и поставио допунско питање министру Томиславу Момировићу, министру проф. др Зорани З. Михајловић и Браниславу Недимовићу, потпредседнику Владе и министру пољопривреде, шумарства и водопривреде, а одговоре су дали министар Томислав Момировић, министар Бранислав Недимовић и председник Владе, после чега је народни посланик Самир Тандир коментарисао и ове одговоре, Јасмина Каранац - председнику Владе, која је дала одговор, након чега је народни посланик Јасмина Каранац коментарисала одговор и поставила допунско питање министру Томиславу Момировићу, а одговоре су дали министар Томислав Момировић и председник Владе, после чега је народни посланик Јасмина Каранац коментарисала и овe одговорe, др Емеше Ури - др Златибору Лончару, министру здравља, који је дао одговор, након чега је народни посланик др Емеше Ури коментарисала одговор и поставила допунско питање министру Томиславу Момировићу, а одговоре су дали министар Томислав Момировић и председник Владе, после чега је народни посланик др Емеше Ури коментарисала и овe одговорe, Драган М. Марковић - Милану Кркобабићу, министру за бригу о селу, који је дао одговор, након чега је народни посланик Драган Д. Марковић коментарисао одговор, Ђорђе Милићевић - председнику Владе, која је дала одговор, након чега је народни посланик Ђорђе Милићевић коментарисао одговор и поставио допунско питање Бранку Ружићу, првом потпредседнику Владе и министру просвете, науке и технолошког развоја, који је дао одговор, после чега је народни посланик Ђорђе Милићевић коментарисао и овај одговор, Милимир Вујадиновић - председнику Владе, а одговоре су дали председник Владе и министар Томислав Момировић, након чега је народни посланик Милимир Вујадиновић коментарисао одговор и поставио допунско питање председнику Владе, која је дала одговор, после чега је народни посланик Милимир Вујадиновић коментарисао и овај одговор и Небојша Бакарец – председнику Владе и министру Маји Поповић, а одговор је дала председник Владе, после чега је председавајући обавестио да је завршен део седнице који се односи на посланичка питања и захвалио се председнику и члановима Владе на учешћу у раду.

Првог дана рада, седница је завршена у 19 часова и 5 минута.

**Други дан рада – 5. мај 2021. године**

Седница је почела у 10 часова и 10 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 94 народна посланика, а применом електронског система за гласање утврђено је да је у сали присутно 130 народних посланика и да постоје услови за рад.

Председник је обавестио да су спречени да седници присуствују народни посланици: проф. др Жарко Обрадовић, др Весна Ивковић и Јелисавета Вељковић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Арђенд Бајрами, Надире Бећири, др Марко Богдановић, Никола Војиновић, Владан Глишић, Ђорђе Дабић, проф. др Зоран Драгишић, Владимир Ђукановић, Милан Ђурица, Нинослав Ерић, Илија Животић, Крсто Јањушевић, Марија Јевђић, Сања Јефић Бранковић, мр Јадранка Јовановић, доц. др Михаило Јокић, Немања Јоксимовић, Шаип Камбери, Ана Караџић, Драгомир Карић, Нандор Киш, Стефан Кркобабић, Никола Лазић, Софија Максимовић, Драган Д. Марковић, проф. др Предраг Марковић, Александар Мирковић, Марко Младеновић, Оливера Недељковић, проф. др Александра Павловић Марковић, Биљана Пантић Пиља, Љубо Петровић, Мира Петровић, Снежана Петровић, Милена Поповић, Мисала Праменковић, Дијана Радовић, Катарина Ракић, Весна Стамболић, Иван Тасовац, Ђорђе Тодоровић, Милан Урошевић, Србислав Филиповић, Љиљана Кузмановић-Вујаковић, Марина Мирковић, Мина Китановић, Никола Кожовић и Предраг Милошевић.

Председник је, сагласно члану 90. став 1. Пословника, обавестио да су позвани да седници присуствују: Бранко Ружић, први потпредседник Владе и министар просвете, науке и технолошког развоја, Бранислав Недимовић, потпредседник Владе и министар пољопривреде, шумарства и водопривреде, проф. др Дарија Кисић Тепавчевић, министар за рад, запошљавање, борачка и социјална питања, проф. др Маријана Дукић Мијатовић и проф. др Ивица Радовић, државни секретари у Министарству просвете, науке и технолошког развоја, Зоран Милошевић, вршилац дужности помоћника министра за рад, запошљавање, борачка и социјална питања, др Александар Јовић, вршилац дужности помоћника министра просвете, науке и технолошког развоја, Небојша Милосављевић, директор Управе за заштиту биља у Министарству пољопривреде, шумарства и водопривреде и Миланка Давидовић, шеф Одсека у Министарству пољопривреде, шумарства и водопривреде.

Затим је Народна скупштина наставила рад и прешла на **заједнички јединствени претрес o предлозима закона из тачака од 5. до 7. дневног реда.**

Председник је, сагласно члану 170. став 1, а сходно члану 157. став 2. Пословника, отворио заједнички јединствени претрес o:

**- Предлогу закона о потврђивању Уговора о социјалној сигурности између Владе Републике Србије и Владе Квебека**,

**- Предлогу закона о потврђивању Протокола за измену и допуну Споразума између Владе Републике Србије и Владе Сједињених Америчких Држава о научној и технолошкој сарадњи** и

**- Предлогу закона о потврђивању Споразума између Владе Републике Србије и Владе Руске Федерације о сарадњи у области биљног карантина и заштите биља.**

Уводно излагање о предлозима закона поднели су представници предлагача проф. др Дарија Кисић-Тепавчевић, министар за рад, запошљавање, борачка и социјална питања и Бранко Ружић, први потпредседник Владе и министар просвете, науке и технолошког развоја.

У заједничком јединственом претресу учествовали су народни посланици: Миланка Јевтовић Вукојичић, известилац Одбора за рад, социјална питања, друштвену укљученост и смањење сиромаштва, Маријан Ристичевић, известилац Одбора за пољопривреду, шумарство и водопривреду (затим је председник, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова), др Муамер Зукорлић, представник Посланичке групе "СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС", Бранимир Јовановић, председник Посланичке групе Социјалдемократска партија Србије, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), Марина Рагуш, председник Посланичке групе СПАС (поводом чијег излагања су се за реч јавили министри Бранко Ружић и проф. др Дарија Кисић-Тепавчевић, а реплицирала им је народни посланик Марина Рагуш), Јустина Пупин Кошћал, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Маријан Ристичевић, представник Посланичке групе „Александар Вучић - за нашу децу“, проф. др Јахја Фехратовић, Славенко Унковић, Јосип Броз, Драган Шормаз, Самир Тандир, Звонимир Стевић, Владица Маричић, Данијела Вељовић, Зоран Томић, Ивана Николић, Светлана Милијић и Угљеша Мрдић, а затим је председавајући др Владимир Орлић, потпредседник Народне скупштине одредио паузу у трајању од једног часа.

Након паузе, седница је настављена у 15 часова и 20 минута.

У наставку заједничког јединственог претреса учествовали су народни посланици: проф. др Љубиша Стојмировић, проф. др Владимир Маринковић, Весна Кнежевић, Љиљана Малушић, Верољуб Арсић, Милимир Вујадиновић, Милош Терзић, проф. др Марко Атлагић, Вук Мирчетић, Ђорђе Милићевић, Виктор Јевтовић, Лука Кебара, Стефан Србљановић. Наташа Љубишић, Сандра Божић и Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС).

Затим је председник закључио заједнички јединствени претрес о предлозима закона из тачака од 5. до 7. дневног реда.

Другог дана рада, седница је завршена у 18 часова и 30 минута.

**Трећи дан рада – 6. мај 2021. године**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 86 народних посланика, а применом електронског система за гласање утврђено је да је у сали присутно 118 народних посланика и да постоје услови за рад.

На основу члана 287. Пословника, обавештења, односно објашњења су затражили народни посланици: Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од председника Владе, Арпад Фремонд, представник Посланичке групе САВЕЗ ВОЈВОЂАНСКИХ МАЂАРА - од Министарства пољопривреде, шумарства и водопривреде, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од Министарства државне управе и локалне самоуправе и Миленко Јованов, представник Посланичке групе „Александар Вучић - за нашу децу“- од Министарства финансија и директора Пореске управе Републике Србије.

Председник је обавестио да су спречени да седници присуствују народни посланици: хаџи Милорад Стошић, проф. др Жарко Обрадовић, Јелисавета Вељковић и Борисав Ковачевић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Арђенд Бајрами, Надире Бећири, Никола Војиновић, Владан Глишић, Младен Грујић, Ђорђе Дабић, проф. др Зоран Драгишић, Владимир Ђукановић, Милан Ђурица, Нинослав Ерић, Илија Животић, Крсто Јањушевић, мр Јадранка Јовановић, доц. др Михаило Јокић, Јасмина Каранац, Драгомир Карић, Нандор Киш, Јован Колунџија, Маријана Крајновић, Софија Максимовић, Драган Д. Марковић, Александар Мирковић, Ненад Митровић, Оливера Недељковић, Виолета Оцокољић, Биљана Пантић Пиља, Љубо Петровић, Мира Петровић, Снежана Петровић, Милена Поповић, Адријана Пуповац, Дијана Радовић, Катарина Ракић, проф, др Љубинко Ракоњац, Стефан Србљановић, Живота Старчевић, Самир Тандир, Смиља Тишма, др Емеше Ури, Љиљана Кузмановић-Вујаковић, Марина Мирковић и Никола Кожовић.

Председник је, сагласно члану 90. став 1. Пословника, обавестио да је позван да седници присуствује Александар Пантић, изборни члан Високог савета судства из реда судија.

Затим је Народна скупштина прешла на **заједнички јединствени претрес о предлозима одлука из тачака 8. и 9. дневног реда**.

Председник је, сагласно члану 192. став 3, а сходно члану 157. став 2. Пословника, отворио заједнички јединствени претрес о:

**- Предлогу одлуке о избору судија који се први пут бирају на судијску функцију, који је поднео Високи савет судства (број 119-639/21 од 9. априла 2021. године)** и

**- Предлогу одлуке о избору судија који се први пут бирају на судијску функцију, који је поднео Високи савет судства (број 119-640/21 од 9. априла 2021. године).**

Уводно излагање о предлозима одлука поднео је представник предлагача Александар Пантић, изборни члан Високог савета судства из реда судија.

У заједничком јединственом претресу учествовали су народни посланици: др Муамер Зукорлић, представник представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Сања Јефић Бранковић, представник Посланичке групе Социјалдемократска партија Србије, Марија Јевђић представник Посланичке групе ЈЕДИНСТВЕНА СРБИЈА (ЈС), Тома Фила, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Јелена Жарић Ковачевић, представник Посланичке групе „Александар Вучић - за нашу децу“ (која је оспорила предлоге: да се за судију Прекршајног суда у Врању, изабере Наташа Јовановић, судијски помоћник у Основном суду у Сурдулици, да се за судију Основног суда у Великом Градишту изабере Срђан Перић, тржишни инспектор Министарства туризма, трговине и телекомуникација, да се за судију Основног суда у Врању изабере Бранкица Младеновић, судијски помоћник у Основном суду у Врању, да се за судију Основног суда у Врању изабере Миљана Стошић, судијски помоћник у Апелационом суду у Нишу, да се за судију Основног суда у Врању изабере Иван Спасић, адвокат, Адвокатска комора Ниш, да се за судију Основног суда у Зрењанину изабере Татјана Петров, судијски помоћник у Апелационом суду у Новом Саду, да се за судију Основног суда у Нишу изабере Марко Ђурић, судијски помоћник у Основном суду у Нишу, да се за судију Основног суда у Нишу изабере Милица Пешић, судијски помоћник у Привредном суду у Нишу, да се за судију Основног суда у Пожеги изабере Стефан Жунић, корисник почетне обуке на Правосудној академији, да се за судију Основног суда у Пријепољу изабере Милица Станић, судијски помоћник у Основном суду у Прибоју, да се за судију Основног суда у Пријепољу изабере Ана Пејовић, директор Националне службе за запошљавање, Филијала Пријепоље, да се за судију Основног суда у Рашки, изабере Оливера Бабић, адвокат, Адвокатска комора Чачак и да се за судију Основног суда у Шапцу изабере Јелена Мирковић, судијски помоћник у Основном суду у Шапцу, након чега је председавајућа Елвира Ковач, потпредседник Народне скупштине, сагласно члану 27. и члану 87. ст. 2. и 3. Пословника, продужила рад Народне скупштине и после 18,00 часова), Мисала Праменковић, др Муамер Бачевац, Ненад Филиповић, Дубравка Краљ, Миланка Јевтовић Вукојичић, Милија Милетић, Дејан Кесар, Маријан Ристичевић, Угљеша Мрдић, Верољуб Арсић, Адам Шукало и проф. др Марко Атлагић.

Затим је председник закључио заједнички једнинствени претрес о предлозима одлука из тачака 8. и 9. дневног реда и одредио паузу у трајању од једног часа.

Након паузе, седница је настављена у 15 часова и 30 минута.

Председник је, сагласно члану 90. став 1. Пословника, обавестио да су позвани да седници присуствују: Маја Гојковић, потпредседник Владе и министар културе и информисања, Вања Удовичић, министар омладине и спорта, Милан Савић, државни секретар у Министарству омладине и спорта, Дарко Удовичић, помоћник министра омладине и спорта, Вукица Килибарда, вршилац дужности секретара Министарства културе и информисања, Радован Јокић и Данијела Ванушић, вршиоци дужности помоћника министра културе и информисања и Милија Лазаревић, вршилац дужности секретара Министарства омладине и спорта.

Затим је Народна скупштина прешла на претрес у појединостима о **1. тачки дневног реда – ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О КУЛТУРИ.**

Председник је, сагласно члану 157. став 3. Пословника, oтворио претрес Предлога закона у појединостима.

Саставни део Предлога закона постали су амандмани Владе на чл. 2, 3, 4, 5. и 11.

У претресу о Амандману на члан 2, који је поднела Влада, учествовали су представник предлагача Маја Гојковић, потпредседник Владе и министар културе и информисања и народни посланици Небојша Бакарец (поводом чијег излагања се за реч јавила министар Маја Гојковић), Биљана Јаковљевић, Младен Бошковић и Јелица Сретеновић.

У претресу о Амандману на члан 3, који је поднела Влада, учествовали су министар Маја Гојковић и народни посланици Јелица Сретеновић и Србислав Филиповић.

У претресу о Амандману на члан 4, који је поднела Влада, учествовали су народни посланици проф. др Драгољуб Ацковић и Милија Милетић.

У претресу о Амандману на члан 5, који је поднела Влада, учествовали су народни посланици Ивана Николић и Наташа Михаиловић-Вацић.

У претресу о Амандману на члан 11, који је поднела Влада, учествовали су народни посланици Елвира Ковач, Милијана Сакић, Милош Банђур, Самира Ћосовић и Милан Југовић.

Затим је председавајући др Владимир Орлић, потпредседник Народне скупштине, закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона.

Потом је Народна скупштина прешла на претрес у појединостима о  **4. тачки дневног реда – ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О СПРЕЧАВАЊУ ДОПИНГА У СПОРТУ.**

Председавајући др Владимир Орлић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

Саставни део Предлога закона постао је Амандман народног посланика Горана Спасојевића на члан 11.

У претресу о Амандману на члан 11. који је поднео народни посланик Горан Спасојевић, учествовали су подносилац Амандмана (поводом чијег излагања се за реч јавио представник предлагача Вања Удовичић, министар омладине и спорта) и народни посланик Ђорђе Милићевић (поводом чијег излагања се за реч јавио министар Вања Удовичић, а реплицирао му је народни посланик Ђорђе Милићевић).

Затим је председник закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона.

Председник је, сагласно члану 87. став 5. Пословника, одредио четвртак, 6. мај 2021. године, са почетком у 18 часова и 5 минута, као Дан за гласање о тачкама дневног реда Десете седнице Првог редовног заседања Народне скупштине Републике Србије у 2021. години.

Применом електронског система за гласање утврђено је да су у сали присутна 164 народна посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О КУЛТУРИ**

Пошто је Народна скупштина обавила претрес Предлога закона у начелу и у појединостима, а с обзиром на то да су поднети амандмани постали саставни део Предлога закона, Народна скупштина је, сагласно члану 160. став 3. Пословника одлучивала само о Предлогу закона у целини.

Народна скупштина је, већином гласова (од 170 присутних народних посланика, 165 је гласало за, два су се уздржала, а три нису гласала), усвојила Предлог закона о изменама и допунама Закона о култури, у целини.

**2. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О АКРЕДИТАЦИЈИ**

Пошто је Народна скупштина обавила начелни претрес о предлозима закона из тачака 2. и 3. дневног реда, а с обзиром на то да на предлоге закона нису поднети амандмани Народна скупштина је, сагласно члану 160. став 3. Пословника, одлучивала само о предлозима закона у целини.

Народна скупштина је, већином гласова (од 175 присутних народних посланика, 173 су гласала за, а два нису гласала), усвојила Предлог закона о изменама и допунама Закона о акредитацији, у целини.

**3. тачка дневног реда – ПРЕДЛОГ ЗАКОНА О ПРЕДМЕТИМА ОД ДРАГОЦЕНИХ МЕТАЛА**

Народна скупштина је, већином гласова (од 176 присутних народних посланика, 174 су гласала за, а два нису гласала), усвојила Предлог закона о предметима од драгоцених метала, у целини.

**4. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О СПРЕЧАВАЊУ ДОПИНГА У СПОРТУ**

Пошто је Народна скупштина обавила претрес Предлога закона у начелу и у појединостима, а с обзиром на то да је једини поднет Амандман постао саставни део Предлога закона, Народна скупштина је, сагласно члану 160. став 3. Пословника одлучивала само о Предлогу закона у целини.

Народна скупштина је, једногласно (од 177 присутних народних посланика, 177 је гласало за), усвојила Предлог закона о изменама и допунама Закона о спречавању допинга у спорту, у целини.

**5. тачка дневног реда – ПРЕДЛОГ ЗАКОНА О ПОТВРЂИВАЊУ УГОВОРА О СОЦИЈАЛНОЈ СИГУРНОСТИ ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ КВЕБЕКА**

Народна скупштина је, већином гласова свих народних посланика (од 177 присутних народних посланика, 175 је гласало за, а два нису гласала), усвојила Предлог закона о потврђивању уговора о социјалној сигурности између Владе Републике Србије и Владе Квебека, у целини.

**6. тачка дневног реда – ПРЕДЛОГ ЗАКОНА О ПОТВРЂИВАЊУ ПРОТОКОЛА ЗА ИЗМЕНУ И ДОПУНУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ САД О НАУЧНОЈ И ТЕХНОЛОШКОЈ САРАДЊИ**

Народна скупштина је, већином гласова свих народних посланика (од 177 присутних народних посланика, 176 је гласало за, а један није гласао), усвојила Предлог закона о потврђивању Протокола за измену и допуну Споразума између Владе Републике Србије и Владе САД о научној и технолошкој сарадњи, у целини.

**7. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА ВЛАДЕ РЕПУБЛИКЕ СРБИЈЕ И ВЛАДЕ РУСКЕ ФЕДЕРАЦИЈЕ О САРАДЊИ У ОБЛАСТИ БИЉНОГ КАРАНТИНА И ЗАШТИТЕ БИЉА**

Народна скупштина је, већином гласова свих народних посланика (од 179 присутних народних посланика, 176 је гласало за, а три нису гласала), усвојила Предлог закона о потврђивању Споразума Владе Републике Србије и Владе Руске Федерације о сарадњи у области биљног карантина и заштите биља, у целини.

**8. тачка дневног реда – ПРЕДЛОГ ОДЛУКЕ О ИЗБОРУ СУДИЈА КОЈИ СЕ ПРВИ ПУТ БИРАЈУ НА СУДИЈСКУ ФУНКЦИЈУ**

Народна скупштина није прихватила предлог да се за судију Прекршајног суда у Врању изабере Наташа Јовановић, судијски помоћник у Основном суду у Сурдулици, чију је кандидатуру оспорила народни посланик Јелена Жарић Ковачевић (од 179 присутних народних посланика, један се уздржао, а 178 није гласало).

Народна скупштина је, већином гласова свих народних посланика (од 179 присутних народних посланика, 176 је гласало за, а три нису гласала) усвојила Предлог одлуке о избору судија који се први пут бирају на судијску функцију, који је поднео Високи савет судства (број 119-639/21 од 9. априла 2021. године) без оспореног кандидата, у целини.

**9. тачка дневног реда – ПРЕДЛОГ ОДЛУКЕ О ИЗБОРУ СУДИЈА КОЈИ СЕ ПРВИ ПУТ БИРАЈУ НА СУДИЈСКУ ФУНКЦИЈУ**

Народна скупштина није прихватила предлог да се за судију Основног суда у Великом Градишту изабере Срђан Перић, тржишни инспектор Министарства туризма, трговине и телекомуникација, чију је кандидатуру оспорила народни посланик Јелена Жарић Ковачевић (од 179 присутних народних посланика, 179 није гласало).

Народна скупштина није прихватила предлог да се за судију Основног суда у Врању изабере Бранкица Младеновић, судијски помоћник у Основном суду у Врању, чију је кандидатуру оспорила народни посланик Јелена Жарић Ковачевић (од 179 присутних народних посланика, 179 није гласало).

Народна скупштина није прихватила предлог да се за судију Основног суда у Врању изабере Миљана Стошић, судијски помоћник у Апелационом суду у Нишу, чију је кандидатуру оспорила народни посланик Јелена Жарић Ковачевић (од 179 присутних народних посланика, 179 није гласало).

Народна скупштина није прихватила предлог да се за судију Основног суда у Врању изабере Иван Спасић, адвокат, Адвокатска комора Ниш, чију је кандидатуру оспорила народни посланик Јелена Жарић Ковачевић (од 179 присутних народних посланика, 179 није гласало).

Народна скупштина није прихватила предлог да се за судију Основног суда у Зрењанину изабере Татјана Петров, судијски помоћник у Апелационом суду у Новом Саду, чију је кандидатуру оспорила народни посланик Јелена Жарић Ковачевић (од 179 присутних народних посланика, 179 није гласало).

Народна скупштина није прихватила предлог да се за судију Основног суда у Нишу изабере Марко Ђурић, судијски помоћник у Основном суду у Нишу, чију је кандидатуру оспорила народни посланик Јелена Жарић Ковачевић (од 179 присутних народних посланика, 179 није гласало).

Народна скупштина није прихватила предлог да се за судију Основног суда у Нишу изабере Милица Пешић, судијски помоћник у Привредном суду у Нишу, чију је кандидатуру оспорила народни посланик Јелена Жарић Ковачевић (од 179 присутних народних посланика, 179 није гласало).

Народна скупштина није прихватила предлог да се за судију Основног суда у Пожеги изабере Стефан Жунић, корисник почетне обуке на Правосудној академији, чију је кандидатуру оспорила народни посланик Јелена Жарић Ковачевић (од 179 присутних народних посланика, 179 није гласало).

Народна скупштина није прихватила предлог да се за судију Основног суда у Пријепољу изабере Милица Станић, судијски помоћник у Основном суду у Прибоју, чију је кандидатуру оспорила народни посланик Јелена Жарић Ковачевић (од 179 присутних народних посланика, 179 није гласало).

Народна скупштина није прихватила предлог да се за судију Основног суда у Пријепољу изабере Ана Пејовић, директор Националне службе за запошљавање Филијала Пријепоље, чију је кандидатуру оспорила народни посланик Јелена Жарић Ковачевић (од 179 присутних народних посланика, један је гласао против, а 178 није гласало).

Народна скупштина није прихватила предлог да се за судију Основног суда у Рашки, изабере Оливера Бабић, адвокат, Адвокатска комора Чачак, чију је кандидатуру оспорила народни посланик Јелена Жарић Ковачевић (од 179 присутних народних посланика, 179 није гласало).

Народна скупштина није прихватила предлог да се за судију Основног суда у Шапцу изабере Јелена Мирковић, судијски помоћник у Основном суду у Шапцу, чију је кандидатуру оспорила народни посланик Јелена Жарић Ковачевић (од 179 присутних народних посланика, један је гласао против, а 178 није гласало).

Народна скупштина је, већином гласова свих народних посланика (од 179 присутних народних посланика, 178 је гласало за, а један није гласао) усвојила Предлог одлуке о избору судија који се први пут бирају на судијску функцију, који је поднео Високи савет судства (број 119-640/21 од 9. априла 2021. године) без оспорених кандидата, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Десету седницу Првог редовног заседања Народне скупштине Републике Србије у 2021. години.

Седница је закључена у 18 часова и 25 минута.

ГЕНЕРАЛНИ СЕКРЕТАР ПРЕДСЕДНИК

 Вељко Одаловић Ивица Дачић